
Nr. SC2004 - 15800 din 08.09.2004
REFERAT

Privind aprobarea studiului de fezabilitate 

“MODERNIZARE  STR. I.NEMOIANU + STR. FERDINAND + BLV. 16 DECEMBRIE”

Direcţia Edilitară are în program întocmirea Studiului de Fezabilitate  aferent obiectivului de investiţii “Modernizare str. I.Nemoianu + str. Ferdinand + blv. 16 Decembrie”.

Str. Dr.I.Nemoianu, blv Ferdinand, blv. 16 Decembrie 1989 sunt amplasate în zona centrală a municipiului, fiind delimitate de str. C. Brediceanu şi canalul Bega.

Str. Dr. I. Nemoianu are două benzi de circulaţie cu o îmbrăcăminte din asfalt, şi o linie de tramvai dublă amplasată în partea carosabilă a străzii.

Str. Ferdinand şi blv. 16 Decembrie 1989 cu îmbrăcămintea din asfalt, au patru benzi de circulaţie şi linia dublă de tramvai amplasată în partea carosabilă a străzii.

Datorită gradului avansat de uzură a liniei de tramvai, precum şi a reţelelor de gospodărie subterană, se impune refacerea lor, fapt care va afecta structura rutieră a străzilor, la rândul său necorespunzătoare din punct de vedere al alcătuirii şi capacităţii portante.

Pe str. Nemoianu se amenajează zona dintre bordurile existente şi marginile platformei liniilor.

La intersecţia str. Nemoianu cu blv. Republicii se prevăd spaţii de stocare şi benzi de virare, delimitate prin insule de dirijare.

Intersecţia blv. Ferdinand cu blv. 16 Decembrie se amenajează cu insule de separare a fluxurilor.

Vor fi reparate trotuarele afectate de lucrările de modernizare a liniilor şi reţelele, branşamentele, hidranţii, stâlpii etc. şi se amenajează spaţiile verzi.

Pentru siguranţa circulaţiei se execută marcaje rutiere pe suprafaţa carosabilă şi se montează indicatoare rutiere respectiv semafoare.

Colectarea apelor pluviale se realizează prin intermediul gurilor de scurgere racordate la canalizarea subterană.

Continuitatea bulevardului 16 Decembrie 1989 este asigurată de podul Traian, pod ce face parte din categoria podurilor “vechi”, aflându-se în serviciu de 87  de ani.

Datorită vechimii şi capacităţii sale portante limitată din cauza normelor care la data proiectării structurii prevedeau valori ale încărcărilor cu mult sub nivelul celor actuale, podul nu mai are capacitatea de a răspunde corespunzător şi ăn condiţii de deplină siguranţă solicitărilor generate de traficul actual şi de perspectivă.

Sub influenţa traficului deosebit de intens şi eterogen , îmbrăcămintea părţii carosabile s-a degradat masiv, pe suprafeţe întinse şi pe adâncimea mai multor straturi. Degradările sunt importante ca volum şi extindere, fiind răspândite pe toată lungimea podului.

Valoarea totală (inclusiv TVA) a investiţiei “Modernizare str. I.Nemoianu + str. Ferdinand + blv. 16 Decembrie”  este estimată la 90.056.282 mii lei, reprezentând 2.219.885 euro.

Având în vedere faptul că finanţarea studiului de fezabilitate “Modernizare str. I.Nemoianu + str. Ferdinand + blv. 16 Decembrie” a fost cuprinsă  în Bugetul local aprobat pentru anul 2004, şi execuţia lucrărilor va fi prevăzută eşalonat pentru anul 2004 – 2005, propunem aprobarea studiului de fezabilitate şi realizarea investiţiei menţionată anterior.                          

Consiliul local                         

PROIECT DE HOTARARE

      Din data de__________________

Privind aprobarea Studiului de Fezabilitate 

“MODERNIZARE  STR. I.NEMOIANU + STR. FERDINAND + BLV. 16 DECEMBRIE”



Consiliul Local al Municipiului Timişoara

Având în vedere referatul nr. SC2004 – 15800 din 08.09.2004 intocmit de către Direcţia Edilitară  din cadrul Primăriei Municipiului Timişoara;

Având în vedere avizele Comisiei pentru studii, prognoze, economie, buget, finanţe, impozite şi taxe, Comisiei pentru dezvoltare urbanistică, lucrări publice şi patrimoniu, Comisiei pentru administrarea domeniului public şi privat, servicii publice şi comerţ şi al Comisiei pentru administraţie locală, juridică, ordine publică, drepturile omului şi culte din cadrul Consiliului Local al Municipiului Timişoara;

Având în vedere art.16 din Legea nr. 189/1998 – privind finanţele publice locale, modificată;

In conformitate cu prevederile art.38 lit. (c), (d), (f), (l) şi (m) din Legea nr.215/2001 privind administratia publică locală;

În temeiul art. 46 din Legea nr.215/2001 privind administratia publică locală;                           

HOTĂRĂŞTE:

Art. 1. Se aprobă Studiul de Fezabilitate pentru obiectivul de investiţii „ Modernizare str. I. Nemoianu + str. Ferdinand + blv. 16 Decembrie”, cu caracteristicile principale şi indicatorii tehnico-economici, prevăzuţi în Anexa care face parte integrantă din prezenta hotărâre.

Art. 2. Finanţarea obiectivului de investiţii prevăzut  la art.1. se va face din Bugetul Local.

Art. 3. Cu aducerea la îndeplinire a prezentei Horărâri se încredinţează Direcţia Edilitară şi Direcţia Economică din cadrul   Primăriei Municipiului Timişoara

Art. 4. Prezenta Hotărâre se comunică:

· Prefecturii Judeţului Timiş

· Secretarului Primăriei Municipiului Timişoara
· Primarului Municipiului Timişoara
· Direcţiei Edilitare
· Direcţiei Economice
· Direcţiei Urbanism
· Direcţiei Patrimoniu
· Serviciului Juridic 

· Serviciului Control şi Audit Intern

· Serviciului Centru de Informare pentru Cetăţeni

· Mass-mediei locale

Preşedinte de şedinţă,

 Consilier

                                                             Anexă la Hotărârea nr._______/___________

“MODERNIZARE  STR. I.NEMOIANU + STR. FERDINAND + BLV. 16 DECEMBRIE”

INDICATORI TEHNICO-ECONOMICI AI INVESTIŢIEI

Denumirea investiţiei: “Modernizare str. I. Nemoianu + str. Ferdinand + blv. 16 Decembrie”            

Amplasament: Municipiul Timişoara, zona centrală

Beneficiar: Consiliul Local al Municipiului Timişoara

Valoarea investiţiei:           90.056.282 mii lei, reprezentând 2.219.885 euro

C + M                       80.098.762 mii lei, reprezentând 1.974.432 euro

1.Cheltuieli pt. obţinerea şi amenajarea terenului    311.365 mii lei;    7.675 euro

- Amenajarea terenului                                              194.603 mii lei,    4.797 euro

- Amenajări pt. protecţia mediului                             116.762 mii lei,   2.878 euro

2.Cheltuieli pt. proiectare şi asistenţă tehnică        4.028.748 mii lei;  99.307 euro


- Studii de teren                                                     323.714 mii lei,  7.980 euro


-Obţinerea de avize,acorduri şi autorizaţii                9.881 mii lei,     244 euro


- Studiu de Fezabilitate                                         764.048 mii lei, 18.834 euro


- Proiect tehnic+Caiet sarcini+Det.exec.            1.731.030 mii lei, 42.667 euro


- Verificare proiect                                                  69.241 mii lei,   1.707 euro


- Organizarea procedurilor de achiziţie publică      41.055 mii lei,   1.012 euro


- Asistenţă tehnică                                              1.089.779 mii lei, 26.863 euro

3.Cheltuieli pentru investiţia de bază                 77.841.363 mii lei;  1.918.787 euro


- Lucrări rutiere                                             38.283.846 mii lei, 943.696 euro


- Reabilitare pod                                           14.627.214 mii lei, 360.560 euro


- Reţele electrice                                             2.067.657 mii lei,   50.968 euro


- Reţele apă canal                                         21.636.886 mii lei,  533.349 euro


- Reţele gaze naturale                                       111.127 mii lei,     2.739 euro


- Reţele telecomunicaţii                                      32.950 mii lei         812 euro


- Reţele termice                                               1.081.684 mii lei,    26.663 euro

4.Alte cheltuieli                                                        7.874.806 mii lei; 194.115 euro


- Organizare de şantier                                    2.724.448 mii lei, 67.158 euro


- Comisioane,taxe,cote legale                         1.041.284 mii lei,  25.668 euro


- Cheltuieli diverse şi neprevăzute                 4.109.074 mii lei, 101.289 euro

Capacităţi:                           

Parte carosabilă                                        11.358 mp

Trotuare                                                      9.674 mp

Lungime pod reabilitat                                     83 m

Lăţime pod                                                   17,20 m

                p.Director D.Edilitară                      Şef Birou Infrastr. Transporturi,

               Ing. Romulus KOMOZ                               Ing. Ioan GANCIOV                                     

                                                                 Întocmit,

